નવી દિલ્હીના નેશનલ આર્કાઈવ્સમાંથી અનેક ફાઈલો સમયાંતરે જાહેર કરવામાં આવે છે. વર્ષ ૧૯૯૭માં જાહેર કરાયેલી આવી જ એક ફાઈલમાંથી જાણવા મળ્યું હતું કે, ૧૮મી ઓગસ્ટ, ૧૯૪૫માં તાઈવાનના તાઈહોકુમાં એરક્રેશમાં નેતાજીનું મૃત્યુ થયાના આઠ મહિના પછી ગાંધીજીએ બંગાળની એક પ્રાર્થનાસભામાં જાહેરમાં કહ્યું હતું કે, હું માનું છું કે, સુભાષચંદ્ર બોઝ હજુ જીવિત છે. આ નિવેદનના ચાર મહિના પછી ગાંધીજીએ એક લેખમાં લખ્યું હતું કે, જેનો કોઈ આધાર ના હોય એ પ્રકારની લાગણી પર વિશ્વાસ ના મૂકી શકાય...